หลังจมกที่คลอดลูกก็ได้คุมกำเนิดโดยได้ฉีดยาคุมมาประจำเดือนก้อมาปกติ. แล้วหลังจากเลิกจีดยาคุมประจำเดือนก้อไม่มาเลย. ประมาณ8-9 หลังจากนั้นพอล่าสุดเดือนเมษายนที่ผ่านมา ประจำเดือนมาทั้งหมด 3 ครั้ง ครั้งแรกมาเยอะมาก 6-7 วันถึงหมด พอผ่านไปไม่ถึงอาทิตย์ก็มาอีก แต่รอบนี้มาน้อยกว่ารอบแรก ประมาณ4-5 วันถึงจะหมด แล้วเมื่อปลายเดือนก่อนจะขึ้นเดือนใหม่ก็มาอีก3-4 วัน อยากทราบว่ามันจะเป็นอันตรายอะไรมั๊ยค่ะ
สวัสดีค่ะ ไจร้าย,หากได้หยุดฉีดยาคุมกำเนิดมานานแล้ว และต่อมามีเลือดประจำเดือนมาบ่อย โดยห่างกันไม่ถึงอาทิตย์ดังกล่าว ถือว่าเป็นอาการเลือดออกผิดปกติ โดยอาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น ดังนั้นหากมีเพศสัมพันธ์โดยไม่ป้องกัน ควรตรวจหาการตั้งครรภ์ดูด้วยค่ะ2. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย3. มีความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นแนะนำว่าควรไปพบสูติ-นรีแพทย์เพื่อหาสาเหตุนะคะ ไม่ควรปล่อยให้มีเลือดออกบ่อยดังกล่าว เพราะจะทำให้เกิดภาวะโลหิตจางตามมาได้ค่ะ